  Туспуктэм: freepik.com Удмуртиын 2023-тӥ ар кутсконысен шыр висёнэн 75 черлан учырез шараязы, куинез соос пӧлысь нылпиос. Со та дыр ӵоже ик кылем ар лыдметлэсь 1,6 процентлы тросгес. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес но трос висисьёс Шаркан ёросын – 8 учыр. Алнаш ёросысь 5 мурт черланы сюризы. Вотка ёросысь висёнэз ньыль адямилэсь шедьтӥзы, сомында из Воткаысь но Сарапулысь. Сюмси ёросын 3 черлан учыр шараязы. Тросэз черламъёс дорысьтызы висён шедьтӥзы, 12 мурт сад-бакчаосазы но ньыль мурт нюлэскы ветлыку черлаз. Висёнлэсь утиськон понна тузон пурӟон интыосын маскаен но перчаткиосын ужано, киосты ӵемгес миськоно, сиён-юонэз йырйиськисьёслы сузёнтэм интыосын возёно. Тодэ вайытом, Удмуртиын лемтэй энцефалитэн висён нырысетӥ учыр пусйизы. Ватсалом, Ижкарын шутэтскон интыосты но нюлэсъёсты лемтейёслэсь но шыръёслэсь тазатӥзы. Тегъёс: Тазалык висён Удмуртия  